![MCj03014220000[1]]()

**XIII.**

**Bonifert Domonkos Nemzetközi Matematikaverseny 2016/2017.**

**7. osztály**

**1. forduló**

1. A számzáras lakatunkat egy olyan háromjegyű szám nyitja, amelynek első és második számjegye megegyezik, a harmadik számjegy ezeknek kétszerese. Az első és harmadik számjegy megcserélésével kapott számot az eredetihez hozzáadva az összeg 1292.

Melyik ez a háromjegyű szám?

**6 pont**

1. Matematika órán a tanulók szabályos dobókockákkal játszadoztak. Mindenki egy dobókockával dobott hatszor egymás után, és feljegyezték a kapott számokat. Csak azokat a dobássorozatokat vették figyelembe, amelyekben az első három dobás eredményeinek szorzata 20 lett, az utolsó három dobás eredményeinek szorzata pedig 16. E két szorzatot egymás mellé írva a 2016-os évszámot kapták.

Hány különböző dobássorozattal juthatnak el így a 2016-os számhoz?

**6 pont**

1. A hetedik osztály tanulóinak az 50 %-a közepesnél nem jobb, míg a  része közepesnél nem rosszabb dolgozatot írt.

Hány közepes dolgozat született, ha a dolgozatírásnál senki sem hiányzott, és közepesnél rosszabb dolgozatot hatan írtak?

**6 pont**

1. Egy téglalap két párhuzamos oldalát 6 cm-rel, másik két oldalát 10 cm-rel megnöveljük. Így egy olyan négyzetet kapunk, amelynek területe 324 cm²-rel nagyobb, mint a téglalap területe. Mekkorák a téglalap oldalai?

**6 pont**

Összeállította: Regősné Jancsovics Julianna (Vasvári Pál Közgazdasági Szakk.)

**A megoldásaidat részletesen indokold! A lapra írd fel a neved, osztályod, iskolád!***Több, elvileg különböző és hibátlan megoldásért legfeljebb a pontszám másfélszerese kapható!*

**Beküldési határidő: 2016. október 12. Cím: Rókusi Általános Iskola
 Juhász Nándor
 6724 Szeged, Kossuth L. sgt. 37.**